paragraph_text: Smatra se jednim od najboljih sportaša u Tadžikistanu te u svjetskom judu u težinskoj kategoriji do 73 kg. Od svojeg prvog međunarodnog nastupa, Azijskog prvenstva u judu 2005. koje se održalo u Taškentu, gdje je osvojio broncu, Boqiev je s vremenom postao sve uspješniji. Sljedeće godine je na Azijskim igrama u katarskoj Dohi također osvojio broncu u svojoj kategoriji. Tu medalju osvojio je u meču protiv Sjevernokorejanca Kim Chol Sua. Iste godine osvojio je i srebro na Otto Svjetskom Superkupu koji se tradicionalno održava u Hamburgu. 17. veljače 2007. osvaja svoje prvo zlato na Svjetskom kupu održanom u Budimpešti dok 17. svibnja 2007. na Azijskom prvenstvu u Kuvajtu osvaja srebro. Osvajanjem bronce na Svjetskom prvenstvu u Rio de Janeiru, direktno se plasirao na Olimpijske igre.